**PAKKUJATELE ESITATAVAD KVALIFITSEERIMISNÕUDED**

 **Majanduslik ja finantsseisund**

Pakkuja viimase lõppenud majandusaasta kogu majandustegevuse müügitulu peab koostatud majandusaasta aruande põhjal olema vähemalt **100 000 EUR**.

**Tehniline ja kutsealane pädevus**

**1. Nõue**

Pakkujal peab olema hankeobjektiga seonduv tegevuskompetentsus. Pakkuja peab tõendama, et on eelnenud 36 kuu jooksul osutanud või osutamas korrashoiuteenust hanke objektiga vähemalt ühel sarnasel objektil ning esitab nimetatud objektide (vähemalt 1) lepingute nimekirja koos nende maksumuse, sõlmimise kuupäevade ja kontaktandmetega teiste lepingupoolte kohta. Sarnaseks töövõtulepinguks loetakse käesoleva hanke tehnilises kirjelduses määratletud tunnustele vastavate teenuste samaväärsete (sh. maht) teenuste osutamist.

**2. Nõue**

Pakkujal peab olema erialase tegevuse vastutuskindlustuse leping kindlustuskattega **30 000 EUR.** Pakkuja esitab vastutuskindlustuse lepingu koopia. Pakkuja võib vastutuskindlustuse lepingu asemel esitada kindlustusseltsi kinnituskirja selle kohta, et antud kindlustusleping sõlmitakse, kui Pakkuja osutub antud hankel edukaks, enne hankelepingu sõlmimist eelpool nimetatud tingimustel.

**3. Nõue**

Pakkuja peab tagama, et puhastustööde juhil on vähemalt Puhastusteenindaja-juhendaja EKR tase 4 või Kinnisvara hooldusmeister EKR tase 5 (heakorra spetsialiseerumisega) kutsekvalifikatsiooni või samaväärse, Euroopa Liidu EQF (EKR) kutseraamistikule põhineva kutsetunnistuse koos kutsetunnistuse väljaandja asukohamaa kutsekirjeldusega. Pakkuja on kohustatud esitama kehtiva sertifikaadi ja/või vastutava isiku kutsetunnistuse koopia.

Kinnitused hankepassis. Hankepassi mitu korda esitama ei pea.

**4.Nõue**

**Objektiga ja selle mahtudega kohapeal tutvumine on enne pakkumise tegemist kohustuslik. Objektiga tutvumiseks tuleb aeg kokku leppida meili teel** **piret.aller@kaitseliit.ee****.** RHS §111 lõige 6 järgi ei ole õigust esitada pakkumust kui alusdokumentides on sätestatud, et pakkumuse saab esitada üksnes pärast hankelepingu täitmise kohaga tutvumist või alusdokumentide kohapeal kontrollimist ja ettevõtja ei ole seda hankija määratud ajal teinud. RHS § 111 lõige 7 järgi jätab hankija lõikes 6 nimetatud pakkumuse läbi vaatamata ja ettevõtja ei osale edasises hankemenetluses.